Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка („Службен весник на Република Македонија“ бр. 124/15), а согласно член 27, член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19)  и Упатството за спроведување на Законот за слободен пристап до информации од јавен карактер („Службен весникна Република Северна Македонија“ бр.60/20), постапувајќи по Жалбата изјавена од Д. А., поднесена против ООУ,, Гоце Делчев‘‘- Гостивар, по предметот Барање за пристап до информации од јавен карактер, на ден 01.10.2026 година го донесе следното

                                                                Р Е Ш Е Н И Е

1.Жалбата изјавена од Д. А., поднесена против ООУ,, Гоце Делчев‘‘- Гостивар, заведена во Агенцијата под бр.08-332 на 24.09.2026 година, по предметот Барање за пристап до информации од јавен карактер, СЕ УВАЖУВА.
2.СЕ НАЛОЖУВА на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.
3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

                                                          О Б Р А З Л О Ж Е Н И Е

Д. А., како што е наведено во Жалбата, на 02.09.2026 година поднел Барање за пристап до информации од јавен карактер до ООУ,, Гоце Делчев‘‘- Гостивар, со кое побарал преку е-маил да му се достави  фотокопија од следната  информација: 
„ 1. Актот за систематизација на работните места кој бил во сола во ООУ,, Гоце Делчев‘‘- Гостивар во текот на 2026 година, со посебен осврт на работното место наставник по физичко и здравствено образование, вклучително и бројот на предвидени работни места и фондот на часови.
2. Информација и копија од документацијата врз основа на кој е утврдено дека постои потреба за наставник по физичко и здравствено образование со конкретниот фонд на часови.
...........
11. Барам и информација дали за ова работно место во текот на 2026 година бил објавен јавен оглас/ конкурс, и доколку бил објавен, копија од огласот, датум на објавување и информација за исходот на постапката‘‘.

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08-332 на 24.09.2026 година. 
Агенцијата по електронски пат, со допис бр.08-332 од 24.09.2026 година ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено. 
Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


                                                                                                                                 Директор
                                                                                                                   Петар Гајдов

